Dejlig, dejlig lejlighed. Vi var 2 veninder, der rejste sammen og betalte for 3 personer, for på den måde at få adgang til hvert vores bade- og soveværelse. Prisen var stadig mere end rimelig og det var skønt, at kunne have lidt privatliv og gode faciliteter, i stedet for at klemme os sammen på et hotelværelse. Der var god plads i lejligheden, lækre badeværelser og styr på detaljerne, såsom tøjstativ med bøjler, alle tænkelige småting og nødvendighederpå badeværelserne, kaffebønner til fri afbenyttelse, aircon der virker. Lejligheden var ren og pæn, håndklæderne var i god stand og sengene var redt efter hotelstandard. Og så var det i øvrigt gode senge.
Donata er en vidunderlig værtinde, der fint balancerer sin hjælpsomhed og gæstfrihed, uden at trænge sig på. Der var ingen vanskeligheder, da en stol gik i stykker - tværtimod var hun undskyldende og bekymret for, om vi var kommet til skade. Vi nød også den lille altan i fulde drag, hvor vi spiste morgenmad udendørs og hyggede os om aftenen. Vi kan kun anbefale både lejligheden og værtinden. For slet ikke at tale om maden og byen. Meget charmerende og meget stemningfuld, med masser af hyggelige sidegader, hvor de lokale også spiser på restauranterne.